Siobhan Dowd

Siobhan Dowd (født 4. februar 1960 i London, død 21. august 2007 i Oxford) var en britisk barnebokforfatter og litteraturarbeider. Hun utga to bøker i sin levetid, og to bøker ble utgitt posthumt. Den posthume Bog child mottok Carnegie Medal in Literature for carnegiegreenaway.org.uk Bog child  i listen over prismottagerecarnegiegreenaway.org.uk Pressemelding ved pristildelingen . Hun hadde også ideen til Monsteret kommer, en bok som etter hennes død ble fullført av Patrick Ness og som også vant Carnegie Medal.

 Liv 
Hun ble født i London, i en irsk familie, og gikk på katolsk barneskole før hun studerte ved universitetene i Oxford og Greenwich. Fra 1984 arbeidet hun for menneskerettighetsorganisasjonen PEN; dette førte henne til New York, hvor hun arbeidet sju år som programdirektør for PENs American Center's Freedom-to-Write Committee. I denne tiden ble hun kåret av som en av «top 100 Irish-Americans» av tidsskriftet Irish-America Magazine og flyselskapet Aer Lingus. Etter hjemkomsten til England fortsatte hun arbeidet for PEN, og andre menneskerettighetssaker.

Hun debuterte som forfatter i 2006, og døde i 2007 etter tre års kamp mot brystkreft.nekrolog i The Guardian, 24. august 2007 Hun var gift to ganger, først med irlenderen Mial Pagan, og i 2004 med bibliotekaren og musikeren Geoff Morgan. Etter hennes død er det opprettet en stiftelse som forvalter inntektene fra forfatterskapet til veldedige formål.

 Bøker  

Mens hun var ansatt i PEN redigerte hun to novelleantologierDen ene av disse antologiene er delvis oversatt til norsk: Det Fengselet jeg lever i. Cappelen, 1996. ISBN 82-02-14948-7, og i 2004 bidro hun selv til antologien Skin Deep, en samling noveller for ungdom om rasisme.

Debutboka A Swift Pure Cry (2006) skildrer femtenåringen Shell; hun lever i Cork, Irland i 1984 i et miljø preget av fattigdom, alkoholisme, tenåringsgraviditeter og moralsk hykleri. Boka vant Branford Boase Award og ble kortlistet til flere andre priser. The London Eye Mystery (2007) var hennes første manuskript, men ble lagt bort en stund. I denne barnedetektivromanen må Ted, som preges av Aspergers syndrom, løse mysteriet med at fetteren Salim blir borte.
nekrolog i The Independent, 24. august 2007

Den posthume utgivelsen Bog child (2008) foregår i Nord-Irland på 1980-tallet, med konflikten i landet som bakteppe og delhandling. Fergus er både kurér for IRA og blir vitne til utgravingen av en 2 000 år gammelt myrlik.Siobhan Dowd: A shining talent who tragically ran out of time; The Independent; 23. mars 2008. Om forfatteren og om boka Bog child Hennes fjerde bok Solace of the Road utkom i 2009.

Hennes bokidé Monsteret kommer ble fullført etter hennes død av forfatteren Patrick Ness og illustratøren Jim Kay.Patrick Ness: Why I wrote A Monster Calls, BBC, 5. august 2011How we made A Monster Calls, The Guardian, 14. juni 2012

På norsk finnes bare Monsteret kommer.

 Referanser 

 Eksterne lenker 


Kategori:Engelske barnebokforfattere
Kategori:Irske forfattere
Kategori:Carnegie Medal in Literature
Kategori:Personer fra London
Kategori:Fødsler i 1960
Kategori:Dødsfall i 2007